Din is-sena ħsibt li jkun xieraq li ssiru tafu xi ftit fuq dawk il-kompożituri kbar li l-bust tagħhom jinsab fuq il-faċċata sabiħa tal-każin tagħna. Se nibda, kif jixraq, fuq Antonio Nani, li hemm il-bust tiegħu sewwa sew fin-nofs tal-faċċata. Antonio Nani; twieled fis-7 ta' Ottubru, 1842. Anton studja l-mużika ma' missieru, kif ukoll mas- surmast magħruf ta' dak iż-żmien Patri Ġużepp Spiteri Fremond, Agostinjan. Fis-sena 1867 mar Napli biex ikompli jistudja u jiżviluppa fil-qasam mużikali. Fis-sena 1870, meta kien għadu Napli, Anton ikkompona l-ewwel xogħol mużikali tiegħu, Zorilla, opra lirika fi tliet atti. Din l-opra ġiet ippreżentata l- ewwel darba f'Napli stess sentejn wara. Fit-18 ta' Jannar tas-sena 1874, din l-opra komika intweriet għall- ewwel darba f'Malta fit-Teatru Manoel. Anton ġie lura Malta wara għaxar snin ta' ħidma kontinwa f'Napli. It-tieni opra ta' Anton kienet / Cavalieri di Malta, drama lirika bi prologu u tliet atti. Din saret l-ewwel darba fit-Teatru Rjal taħt id-direzzjoni ta' Anton innifsu, nhar il-Ġimgħa, 16 ta' Jannar, 1880. Din fil- fatt kienet l-ewwel opra ta' kompożituri Malti li qatt ġiet ippreżentata fit-Teatru Rjal. kienet suċċess kbir kemm mil-lat mużikali kif ukoll mill-interpretazzjoni li taw il-kantanti li ħadu sehem fiha. Fil-fatt l-isem oriġinali ta' din l-opra kienet Agnese Gonzaga, iżda minħabba l-kunjon Gonzaga, li għalih l-Awtoritajiet Ekkleżjastiċi oġġezzjonaw, l-isem kollu jinbdiel. Fil- fatt meta għall-ewwel dabra din l-opra ġiet ippreżentata f'Napli, kienet għadha bl-isem oriġinali tagħha. Din l-opra, kif mistenni, qanglet entużjażmu kbir, tant li fi żmien xahrejn ġiet immtella' erba' darbiet. Anton Nani kiteb diversi xogħlijiet oħrajn, bħalma huma sinfoniji, notturni, polkas, mażurki u valzi. Bosta minn dawn ix-xogħlijiet ġew stampati. Anton ġie maħtur bħala Maestro di Cappella f'diversi knejjes f'Malta, bħalma huma l-parroċċa Kolleġġjata ta' San Pawl Nawfragu u s-Santwarju Bażilika tal-Karmnu fil-Belt, u knejjes parrokkjali ta' Ħal Balzan, iż-Żejtun, Ħal Tarxien u s-Siġġiewi. ġ kitba ta' Marlene Mangion Dan is-surmast kiteb ukoll mużika Sagra, u fost ix- xogħlijiet tiegħu nsibu diversi quddies, vespri, antifoni u innijiet. Kiteb ukoll xi xogħlijiet ta' natura sagra skond il- Motu Proprio tal-Papa Piju X ts-sena 1903, li kkundanna l-mużika sagra ta' stil teatrali u minflok, għamel enfasi fuq l-importanza tradizzjonali tal-kantant klassiku polifoniku ta' żmien Palestrina. L-akbar xogħol tas-Surmast Anton Nani huwa, mingħajr dubju, il-Missa pro Defunctis, aktar magħrufa bħala r-Requiem, bid-data tat-18 ta' Frar 1879. Din indaqqet għall-ewwel darba fil-Knisja Parrokkjali u Kolleġġjata ta' San Pawl Nawgragu tal-Belt fl-10 ta' Marzu, 1879, fl-anniversarju tal-mewt ta' ommu stess. Din ir-Requiem fiha 17-il taqsima, hija miktuba għall- orkestra, kor ta' erba' vuċijiet, żewġ baritoni solisti, u żewġ baxxi solisti. Din il-quddiesa ġiet ippremjata b'medalja tad-deheb fil-wirja universali li saret f'Londra fis-sena 1886. Anton Nani kien impressarju tat-Teatru Rjal għal erba' staġuni wara xulxin mis-sena1 885 sas-sena 1889. Kien koll direttur ta' l- Orkestra. Kien ukoll maħtur President Onorarju f'Soċjetà ta' xeħta patrijottika li kellha l-iskop prinċipali li tgħin u tinkoraġixxi mużiċisti fil-karriera tagħhom u ttejjeb il-professjonalità tagħhom. Anton iżżewweġ fl-età ta' 61 sena lil Carmela nċe Mifsud, fit-2 ta' Lulju, 1904, u kellu żewġ ulied. Wieħed minn dawn it-tnejn, Paul, mexa fit-triq ta' missieru u sar ukoll surmast kbir. Dan Paul saħansitra dderieġa kunċert rali fit- Teatru Manoel, f'ġieħ ir-Reġina Eliżabetta (dak iż-żmien prinċipessa) fis-sena 1951. Is-Surmast Anton Nani miet fil-25 ta' Frar, 1929, fl-età ta' sitta u tmenin sena.